Gabriel Hirvensalo

Johan Gabriel (Kapri, J. G.) Hirvensalo, sukunimi aik. Lagus (6. tammikuuta 1880 Iisalmi – 18. lokakuuta 1941 Helsinki) oli suomalainen agronomi, osastopäällikkö, maanviljelysneuvos ja nuorsuomalaisten sekä myöhemmin Kansallisen Edistyspuolueen kansanedustaja.

Hirvensalon vanhemmat olivat agronomi, maanviljelijä Bror Gabriel Lagus ja Kaisa Gustafa Huttunen. Hän pääsi ylioppilaaksi Savonlinnan lyseosta 1898 ja valmistui agronomiksi Mustialasta vuonna 1900.

Hirvensalo oli maanviljelijänä Iisalmella 1900–1918 ja Hyvinkäällä 1918–1941. Hän toimi Peltosalmen maanviljelyskoulun opettajana 1900–1901, Pohjois-Savon tietopuolisen karjanhoitokoulun johtajana 1912–1918 sekä Pienviljelysneuvojaopiston johtajana ja maanviljelysopin lehtorina Hyvinkäällä 1929–1937. Hirvensalo oli maataloushallituksen maatalouden tarkastaja 1918–1929 ja maataloushallituksen osastopäällikkö ja maatalousneuvos 1937–1941. Hän oli Itä-Suomen karjanjalostusyhdistyksen sihteerinä 1906–1912. Hirvensalo sai maanviljelysneuvoksen arvon 1929.

Hirvensalo oli nuorsuomalaisten kansanedustajana 1914–1917 ja edistyspuolueen kansanedustajana 1922–1924 edustaen Kuopion läänin läntistä vaalipiiriä. Hän oli presidentin valitsijamiehenä vuoden 1931 presidentinvaalissa. Hirvensalo oli Iisalmen maalaiskunnan ja Hyvinkään kunnanvaltuustojen jäsenenä ja toimi Kotiteollisuusjärjestöjen keskusliiton valtuuskunnan puheenjohtajana.

Gabriel Hirvensalo oli naimisissa vuodesta 1901 opettaja Hilma Elisabet Laurikaisen kanssa.

Lähteet

Aiheesta muualla 
 

Maanviljelysneuvokset
Kansanedustajat
Nuorsuomalaiset poliitikot
Kansallisen Edistyspuolueen poliitikot
Iisalmen maalaiskunnan kunnanvaltuutetut
Hyvinkään kaupunginvaltuutetut
Pohjois-Savon vaalipiiri
Suomalaiset opettajat
Suomalaiset virkamiehet
Vuonna 1880 syntyneet
Vuonna 1941 kuolleet